น่าจะรู้กันว่าในอารีย์ มีร้านเพียบ เข้าร้านนั้นทะลุร้านนี้ ร้านเก่าร้านใหม่  กินทั้งปีไม่รู้จะครบมั้ย (ไม่ท้อ เราจะกินต่อไป)
สถานที่: ร้านนี้เพื่อนที่อยู่ในอารีย์พามา จะเข้าจากพหล5 หรือ 7ก็ได้ ขอให้ถึงอารีย์ 3 ร้านอยู่ในบริเวณรั้วบ้านกว้างขวาง เปิดรับผู้มาเยือนเห็นชัดเจน มีลานจอดรถได้สักสิบคัน ถือว่าสวรรค์โปรดในอารีย์ทีเดียว เพราะหาที่จอดยากมาก จอดรถแล้วชื่นชมบรรยากาศรอบๆ สวน ต้นไม้ครึ้ม ไม้ดอกสีสดใส ที่คุณแม่เจ้าของร้านลงมือจัดสวนเอง เนื่องจากเป็นบ้านดั้งเดิมในอารีย์ ก็จะมีต้นไม้ใหญ่ๆให้ร่มเงาดีทีเดียว ร้านมีทั้งโซนด้านนอก รมควันปอดได้ และด้านในแอร์เย็นๆ เพลงเพราะๆ

อาหาร: มีเมนูเครื่องดื่มชา กาแฟ น้ำหวาน ร้อนเย็นทุกสิ่งอย่างค่อนข้างสมบูรณ์ มีเค้กให้เลือกบ้างในตู้ และเมนูที่สั่งวันนี้คือ ลาเต้ร้อน นี่เมนูประจำตัว รสโอเค เรื่อยๆ ชาเขียวน้ำผึ้งมะนาว อันนี้เพื่อนบอกเปรี้ยวน้อยไปนิด และไข่กะทะ ชอบนะ หากินไม่ได้ในร้านกาแฟอื่นเท่าไหร่

การบริการ: มีเจ้าของร้านใจดี ชื่อคุณหญิง นี่เองที่เพื่อนติดใจเเละพามาชิม คุยกันได้เรื่อยๆ และพนักงานก็มารยาทดีค่ะ

คุณหญิงบอกว่าเรียนทำของอร่อยๆพวกนี้จากดุสิตธานีนะ ไงก็มาชิมกันได้ ที่แน่ๆ ได้ที่เงียบๆอ่านหนังสือแล้วหล่ะ